Ποτίδαια

Η Ποτίδαια ήταν αρχαία πόλη του Θερμαϊκού Κόλπου στη Μακεδονία και ειδικότερα επί της ανατολικής παραλίας οαρά του στενού της Χαλκιδικής χερσονήσου με τη χερσόνησο της Παλλήνης (σημερινής Κασσάνδρας), κοντά στη θέση της σημερινή Νέας Ποτίδαιας.

Ήταν αρχαία δωρική πόλη. Ιδρύθηκε από Κορίνθιους άποικους γύρω στο 600 π.Χ., όπως σημειώνει ο Θουκυδίδης, και ίσως επί εποχής του Περιάνδρου, στα δυτικά της Χαλκιδικής, που τότε ανήκε στην ευρύτερη περιοχή της Θράκης. Η Ποτίδαια εμπορευόταν κυρίως με τη Μακεδονία.

Το 479 π.Χ. πολιορκήθηκε από τον Αρτάβαζο που ηγούταν μεγάλης στρατιάς και συνόδευε τον Ξέρξη τον οποίον όμως η πόλη αντιμετώπισε νικηφόρα. Αργότερα υποχρεώθηκε να ενταχθεί στην Αθηναϊκή συμμαχία στη πραγματικότητα ως πόλη φόρου υποτελής Παρά όμως την υποτέλειά της αυτή προς τους Αθηναίους η Ποτίδαια συνέχισε να διατηρεί άριστες σχέσεις με την μητρόπολή της τη Κόρινθο. Έτσι το 432 π.Χ. η Ποτίδαια επανάστάτησε κατά των Αθηνών συμμαχώντας με τη Κόρινθο και τον Περδίκα. Η επανάσταση αυτή παρέσυρε και άλλες πόλεις με συνέπεια να αποτελέσει μια από τις αιτίες του Πελοποννησιακού πολέμου.

Το 430 π.Χ., μετά τη Μάχη της Ποτίδαιας, όπου στη πραγματικότητα ήταν μια διχρονη πολιορκία, η πόλη αναγκάσθηκε να παραδοθεί λόγω λιμού που είχε ενσκήψει όπου κατά τον Θουκυδίδη οι κάτοικοι έφθασαν στο σημείο να τρώγουν τα πτώματα των θνησκόντων. Οι Αθηναίοι, εγκατέστησαν στη συνέχεια  1000 έποικους κληρούχους (αφού μετέφεραν τους Ποτιδαιείς κατοίκους στην Όλυνθο). Έτσι στο τέλος του Πελοποννησιακού Πολέμου η Ποτίδαια περιήλθε υπό την ηγεμονία των Λακεδαιμόνων, οπότε και συμμετείχε στο Κοινό των Χαλκιδέων. Το 363 π.Χ. οι Αθηναίοι την ανακατέλαβαν αλλά το 356 π.Χ. αναγκάσθηκαν να την εγκαταλείψουν στον Φίλιππο, ο οποίος την κατέστρεψε και παραχώρησε τα εδάφη της στην Όλυνθο.

Ο Κάσσανδρος έχτισε στην ίδια τοποθεσία την Κασσάνδρεια.

Σήμερα η Νέα Ποτίδαια βρίσκεται κοντά στην αρχαία πόλη.

Κατηγορία:Αρχαίες πόλεις της Μακεδονίας Κατηγορία:Νομός Χαλκιδικής Κατηγορία:Ιστορική γεωγραφία

Nea Potidea Potidaea Potidea Potidaia Potidée Potidea Potidaea Potidaea Potideja Potidaia Potidea Потідея